PATVIRTINTA

Joniškio r. Skaistgirio gimnazijos direktoriaus

2020 m. rugpjūčio 31d. įsakymu Nr. V-46

**JONIŠKIO R. SKAISTGIRIO GIMNAZIJOS 2020–2021 MOKSLO METŲ UGDYMO PLANAS**

**I SKYRIUS**

**BENDROSIOS NUOSTATOS**

1. Skaistgirio gimnazijos 2020–2021 mokslo metų priešmokyklinio, pradinio, pagrindinio ir vidurinio ugdymo programų ugdymo planas (toliau – Ugdymo planas) reglamentuoja priešmokyklinio, pradinio, pagrindinio, vidurinio ugdymo, neformaliojo vaikų švietimo programų, specialiųjų ugdymosi poreikių mokiniams pritaikytų programų (toliau – Ugdymo programos) įgyvendinimą gimnazijoje.
2. Ugdymo plano tikslas – apibrėžti bendruosius ugdymo programų vykdymo principus ir reikalavimus, formuoti ugdymo turinį ir organizuoti ugdymo procesą taip, kad kiekvienas mokinys pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą.

3. Ugdymo plano uždaviniai:

3.1. nustatyti reikalavimus ugdymo procesui gimnazijoje organizuoti;

3.2. nustatyti pamokų, skirtų dalykų programoms įgyvendinti, skaičių mokantis pagal ugdymo programas;

3.3. kurti ugdymo proceso dalyvių sąveiką (mokytojo ir mokinio, mokinio ir mokinio, mokymo ir mokymosi aplinkų) ugdymo(si) procese, siekiant personalizuoto ir savivaldaus mokymosi.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

4. Ugdymo organizavimas PUG, 1–4, 5–8, I–IV gimnazijos klasėse:

4.1. Mokslo metų ir ugdymo proceso pradžia – 2020 m. rugsėjo 1 d.

4.2. Ugdymo proceso trukmė:

|  |  |  |
| --- | --- | --- |
| *PUG, 1–4 klasėms* | *5–8 ir I–III gimnazijos klasėms* | *IV gimnazijos klasei* |
| 175 ugdymo dienos | 185 ugdymo dienos | 163 ugdymo dienos |

4.3. Mokykla, įgyvendindama pradinio, pagrindinio ir vidurinio ugdymo programas, Gimnazijos tarybos 2020-08-27 sprendimu (protokolo Nr. GT-2) ugdymo procesą skirsto pusmečiais. Pusmečių trukmė:

4.3.1. PUG, 1–4 klasėms:

|  |  |  |
| --- | --- | --- |
| 1 – asis pusmetis | 2020-09-01 | 2021-01-17 |
| 2 – asis pusmetis | 2021-01-18 | 2021-06-08 |

 4.3.2. 5–8, I g–III g klasėms:

|  |  |  |
| --- | --- | --- |
| 1 – asis pusmetis | 2020-09-01 | 2021-01-17 |
| 2 – asis pusmetis | 2021-01-18 | 2021-06-22 |

* + 1. IV g klasei:

|  |  |  |
| --- | --- | --- |
| 1 – asis pusmetis | 2020-09-01 | 2021-01-17 |
| 2 – asis pusmetis | 2021-01-18 | 2021-05-21 |

4.4.Atostogų trukmė:

|  |  |
| --- | --- |
| Rudens atostogos (PUG, 1–4, 5–8, I g–IV g) | 2020 m. spalio 26 d. – 2020 m. spalio 30 d. |
| Žiemos (Kalėdų) atostogos (PUG, 1–4, 5–8, I g–IV g) | 2020 m. gruodžio 23 d. – 2021 m. sausio 5 d. |
| Žiemos atostogos (PUG, 1–4, 5–8, I g–IV g) | 2021 m. vasario 15 d. – 2021 m. vasario 19 d. |
| Pavasario (Velykų) atostogos (PUG, 1–4, 5–8, I g-IV g) | 2021 m. balandžio 6 d. – 2021 m. balandžio 9 d. |
| Vasaros (PUG, 1–4) | 2021 m. birželio 9 d. – 2021 m. rugpjūčio 31 d. |
| Vasaros (5–8, I g–III g) | 2021 m. birželio 23 d. – 2020 m. rugpjūčio 31 d. |
| Vasaros (IV g) | Pasibaigus švietimo ir mokslo ministro nustatytai brandos egzaminų sesijai – 2021 m. rugpjūčio 31 d. |

5. Priimtas sprendimas dėl netradicinio ugdymo dienų, dėl kurių keičiama mokslo metų pabaigos data (pritarta Gimnazijos tarybos 2020-08-27 sprendimu protokolo Nr. GT - 2 ):

5.1. Pažintinės ekskursijos, žygiai po Lietuvą (PUG, 1-4 klasėms po 9-10 val. –2 dienos;

5–8, I–III g klasėms po 12–14 val. – 2 dienos);

6. Pagrindinė ugdymo proceso organizavimo forma – pamoka.

7. Jeigu gimnazijos IV klasės mokinys laiko pasirinktą brandos egzaminą ar įskaitą pavasario (Velykų) atostogų metu, atostogų diena, per kurią jis laiko egzaminą ar įskaitą, nukeliama į artimiausią darbo dieną po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

8. Ugdymas karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu ( vyksta remonto darbai mokykloje ir kt.), gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas), atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis.

9. Ekstremali temperatūra – mokyklos ir (ar) gyvenamojoje teritorijoje:

* 1. minus 20 °C ar žemesnė, – PUG, 1–4, 5 klasių mokiniams;
	2. minus 25 °C ar žemesnė – 6–10, I–IV gimnazijos klasių mokiniams;
	3. 30 °C ar aukštesnė – PUG, 1–4, 5–10, I–IV gimnazijos klasių mokiniams.
1. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu, gali priimti sprendimus:

10.1. laikinai koreguoti ugdymo proceso įgyvendinimą:

10.1.1. keisti nustatytą pamokų trukmę;

10.1.2. keisti nustatytą pamokų pradžios ir pabaigos laiką;

10.1.3. ugdymo procesą perkelti į kitas aplinkas;

10.1.4. priimti kitus aktualius ugdymo proceso organizavimo sprendimus, mažinančius/ šalinančius pavojų mokinių sveikatai ir gyvybei;

10.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su mokyklos steigėju.

10.3. ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka;

10.3.1. Gairės nuotoliniam mokymo procesui organizuoti pateikiamos Ugdymo plano 1 priede.

**ANTRASIS SKIRSNIS**

**MOKYKLOS UGDYMO PLANO RENGIMAS**

11. Gimnazijos ugdymo turinys formuojamas atsižvelgiant į mokyklos tikslus, konkrečius mokinių ugdymo(si) poreikius ir įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ ( toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

12. Ugdymo planą rengė mokyklos direktoriaus 2018-12-28 įsakymu Nr. V-178 „Dėl gimnazijos strateginės planavimo grupės sudarymo“ sudaryta darbo grupė. Į Ugdymo plano rengimo procesą įtraukti gimnazijos metodinės tarybos, Vaiko gerovės komisijos, profesinės sąjungos, savivaldos atstovai, mokiniai, tėvai (globėjai, rūpintojai).

13. Formuojant ugdymo turinį remtasi švietimo stebėsenos informacija, mokinių pasiekimų ir pažangos vertinimo ugdymo procese duomenimis ir informacija, brandos egzaminų rezultatais, veiklos kokybės įsivertinimo duomenimis, neformaliojo vaikų švietimo būrelių poreikio tyrimais, atsižvelgta į turimus materialinius ir intelektualinius resursus.

14. Mokytojų tarybos sprendimu Ugdymo planas yra bendras visoms (priešmokyklinio, pradinio, pagrindinio, vidurinio) ugdymo programoms ir rengiamas vieneriems mokslo metams.

15. Mokykla ugdymo organizavimo sprendimų kasmet neatnaujina, jei jie atitinka Bendrųjų ugdymo planų nuostatas, mokyklos išsikeltus ugdymo tikslus ir bendrąjį ugdymą reglamentuojančius teisės aktus.

16. Esant būtinybei gimnazija ugdymo proceso metu koreguoja mokyklos ugdymo planą arba mokinio individualų ugdymo planą, išlaikydama privalomą minimalų pamokų skaičių dalykų bendrosioms programoms įgyvendinti.

 17. Su Gimnazijos taryba ir Joniškio rajono savivaldybės administracijos švietimo, kultūros ir sporto skyriumi suderintą Ugdymo planą gimnazijos direktorius patvirtina iki mokslo metų pradžios.

**TREČIASIS SKIRSNIS**

**MOKYKLOS UGDYMO TURINIO ĮGYVENDINIMO PLANAVIMAS**

18. Gimnazija įgyvendina nuoseklias ir ilgalaikes socialines ir emocines kompetencijas ugdančias „Zipio draugai“, OPKUS, Savižudybių prevencijos programas, apimančias patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą ir sudaro sąlygas kiekvienam mokiniui nuo 1-os iki IV-os gimnazijos klasės nuolat joje dalyvauti.

19. Prevencinės programos įgyvendinamos per klasės valandėles, kultūrinei pažintinei veiklai skirtų dienų metu, organizuojant socialinę - pilietinę veiklą, vykdant integruotus projektus:

19.1. OPKUS patyčių prevencinė programa 1–8, I–IV g klasėse, integruojant į klasės auklėtojų veiklą ir pravedant po 2 klasės valandėles per mėnesį.

19.2. tarptautinė programa „Zipio draugai“ ikimokyklinio ugdymo skyriaus ir priešmokyklinio ugdymo grupės vaikams.

19.3. Savižudybių prevencijos programa (valstybės projektas „Saugios aplinkos mokykloje kūrimas II“ 8, I–III gimnazijos klasėse.

20. Mokykloje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia mokyklos vaiko gerovės komisija, kuri vadovaujasi Mokyklos [vaiko](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4" \l "5z) [gerovės](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4" \l "6z) [komisijos](http://litlex/Litlex/LL.DLL?Tekstas=1?Id=147670&Zd=vaiko%2Bgerov%EBs%2Bkomisijos%2B&BF=4" \l "7z) sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu [Nr. V-579](http://litlex/Litlex/ll.dll?Tekstas=1&Id=147670&BF=1) „Dėl Mokyklos [vaiko](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#5z) [gerovės](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#6z) [komisijos](http://litlex/Litlex/LL.DLL?Tekstas=1?Id=234082&Zd=vaiko%2Bgerov%EBs%2Bkomisijos%2B&BF=4#7z) sudarymo ir jos darbo organizavimo tvarkos aprašo patvirtinimo“ (Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymo Nr. V-1129 redakcija), Joniškio r. Skaistgirio gimnazijos Vaiko gerovės komisijos sudarymo ir jos darbo organizavimo tvarkos aprašu, patvirtintu gimnazijos direktoriaus 2020 m. rugpjūčio 24 d. įsakymu Nr. V-45, Smurto prevencijos įgyvendinimo Skaistgirio gimnazijoje tvarkos aprašu, patvirtintu gimnazijos direktoriaus 2017 m. rugpjūčio 28 d. įsakymu Nr. V-233.

21. Mokiniai kiekvieną dieną – prieš pamokas ar / ir tarp pamokų turi galimybę užsiimti fiziškai aktyvia veikla, kuri praplečia kūno kultūros pamokų turinį, lauko futbolo aikštelėje, stadione.

22. Gimnazija, įgyvendindama ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, Lietuvos Respublikos Švietimo, mokslo ir sporto ministerijos parengtomis rekomendacijomis dėl ugdymo proceso organizavimo 2020–2021 mokslo metais.

23. Sveikatos ir lytiškumo ugdymo bei rengimo šeimai bendrosios programos temos:

23.1. pradinėse klasėse pagal galimybes integruojamos į pasaulio pažinimo, matematikos, dailės ir technologijų, lietuvių kalbos pamokas;

23.2. pagrindinio ir vidurinio ugdymo programų klasėse pagal galimybes temos integruojamos į gamtos, socialinių mokslų, lietuvių kalbos, dorinio ugdymo pamokas, klasių valandėles;

23.3. per mokslo metus organizuojami 2–3 užsiėmimai 1–8 ir I–II gimnazijos klasių mokiniams, 1–2 užsiėmimai III–IV gimnazijos klasių mokiniams. Užsiėmimus sveikatos, lytiškumo ugdymo bei pasirengimo šeimai temomis klasių valandėlių metu veda visuomenės sveikatos priežiūros specialistas pagal su gimnazijos direktoriumi suderintą planą.

23.4. integruojama į gimnazijos renginius.

24. Bendrųjų kompetencijų ir gyvenimo įgūdžių ugdymo integruojamosios programos – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo - integruotos į Pradinio ugdymo Bendrosios programos turinį. Šios integruojamosios programos pradinėse klasėse atskirai nevykdomos.

25. Žmogaus saugos Bendrosios programos temos pradinio ugdymo 1–4 klasėse integruojamos į pasaulio pažinimo, matematikos, dailės ir technologijų, lietuvių kalbos pamokas. Kiekvienoje klasėje integruojama 12 žmogaus saugos temų pagal su direktoriaus pavaduotoja ugdymui suderintą temų planą. Žmogaus saugos dalyko temos III–IV gimnazijos klasėse (po 8 temas kiekvienoje klasėje) integruojamos į klasės auklėtojo veiklą.

26. Mokytojas į dalyko ugdymo turinį integruodamas įvairias programas (Ugdymo karjerai, Etninės kultūros ir kt.), integravimą pažymi elektroniniame dienyne. Atsiskaitymo metu į kontrolinį darbą/testą įtraukia klausimų iš integruojamų temų.

27. Pradinėse klasėse informacinės – komunikacinės technologijos ugdymo procese naudojamos kaip ugdymo priemonė, taip pat mokoma informacinių - komunikacinių technologijų pradmenų.

28. Etninės kultūros ugdymas pradinio ugdymo klasėse įgyvendinamas 6–8 temas per mokslo metus integruojant į lietuvių kalbos, dailės ir technologijų, muzikos, pasaulio pažinimo pamokas ir popamokinių renginių metu. Temų planas suderinamas su direktoriaus pavaduotoja ugdymui. Pagrindinio ir vidurinio ugdymo etninės kultūros bendrosios programos įgyvendinamos neformaliojo vaikų švietimo užsiėmimuose bei popamokinių renginių metu. 2020–2021 m. m. organizuojama ne mažiau kaip 2 etnokultūriniai renginiai mokyklos mokiniams.

29. Ugdymo karjerai programa integruojama:

29.1. pradiniame, pagrindiniame ir viduriniame ugdyme į lietuvių kalbos, matematikos, informacinių technologijų, fizikos, biologijos, dorinio ugdymo, dailės, geografijos, technologijų programas (kiekvieno dalyko ilgalaikiuose planuose numatoma bent po vieną temą, skirtą ugdymui karjerai);

29.2. pagrindiniame ir viduriniame ugdyme į ekonomikos dalyko programą;

29.3. pagrindiniame ir viduriniame ugdyme į klasės valandėles (kiekvienos klasės mokiniams organizuojamos 1–3 klasės valandėlės/renginiai, skirti karjeros kompetencijų ugdymui).

30. Nacionalinio saugumo programa įgyvendinama III gimnazijos klasėje kaip pasirenkamasis dalykas.

31. Alkoholio, tabako ir kitų psichiką veikiančių medžiagų vartojimo prevencijos programa 5–8 ir I–IV gim. klasėse integruojama į dorinio ugdymo, gamtos ir socialinių mokslų pamokas, klasės valandėles, popamokinę ir projektų veiklą, organizuojamus renginius penktojoje–aštuntojoje ir pirmoje – ketvirtoje gimnazijos klasėse iki 3 val. per mokslo metus;

32. Alkoholio, tabako ir kitų psichiką veikiančių medžiagų vartojimo prevencijos programos įgyvendinimą koordinuoja socialinė pedagogė. Sveikatos ir lytiškumo ugdymo ir rengimo šeimai, Gyvenimo įgūdžių ugdymo, Žmogaus saugos programų įgyvendinimą koordinuoja direktoriaus pavaduotoja ugdymui. Ugdymo karjerai programos įgyvendinimą koordinuoja karjeros specialistė.

33. Pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Pažintinė kultūrinė veikla siejama ne tik su gimnazijos ugdymo tikslais, bet ir su mokinių mokymosi poreikiais. Ši veikla organizuojama ne pamokų forma, o projektine ar kitokia mokiniams patrauklia veikla, ne tik gimnazijoje, o motyvaciją mokytis skatinančiose saugiose aplinkose: muziejuose, atviros prieigos centruose, virtualiosiose mokymosi aplinkose. Pažintinė kultūrinė veikla organizuojama nuosekliai per mokslo metus pagal parengtą ir gimnazijos direktoriaus patvirtintą planą.

34. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Per mokslo metus socialinei-pilietinei veiklai 5–8-ų ir I–II gimnazijos klasių mokiniams skiriama 10 valandų. Socialinė-pilietinė veikla fiksuojama elektroniniame dienyne. Socialinės-pilietinės veiklos vykdymo principai, veiklos kryptys ir formos pateikiamos Joniškio r. Skaistgirio gimnazijos socialinės-pilietinės veiklos organizavimo tvarkos apraše.

**KETVIRTASIS SKIRSNIS**

**MOKYMOSI KRŪVIO REGULIAVIMAS**

35. Siekiant tausoti mokinio sveikatą, mokslo metų eigoje atliekama mokinių mokymosi krūvio stebėsena. Penktadienį organizuojama mažiau pamokų nei kitomis savaitės dienomis.

36. Mokiniui, kuris mokosi pagal pagrindinio ir vidurinio ugdymo programą, nebūna daugiau kaip 7 pamokų per dieną. Mokiniams, besimokantiems pagal pradinio ugdymo programą, per dieną nebūna daugiau kaip 5 pamokų (neįskaitant neformalaus švietimo valandų).

37. Mokykla užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokytojai mokinius informuoja ne vėliau kaip prieš savaitę, atžymėdami kontrolinio darbo datą elektroniniame dienyne. Kontroliniai darbai negali būti rašomi po ligos, atostogų, nerekomenduojami po šventinių dienų.

38. Namų darbų skyrimas:

38.1. 1 klasių mokiniams namų darbai neskiriami. Matematikos ir lietuvių kalbos namų darbai gali būti skiriami mokinio tėvams pateikus motyvuotą prašymą raštu.

 38.2. Technologijų, dailės, muzikos, kūno kultūros, dorinio ugdymo, žmogaus saugos dalykų, pasirenkamųjų dalykų namų darbai skiriami tik išimtinais atvejais: ugdymosi spragų likvidavimui, pasiruošimui konkursams, varžyboms, olimpiadoms. Šių dalykų namų darbai gali būti skiriami mokiniui ar jo tėvams pageidaujant.

38.3. Mokiniams atostogų metu namų darbai neskiriami.

38.4. Skirdami namų darbus mokytojai atsižvelgia į skiriamų darbų tikslingumą, apimtį, mokinio pasiekimus per pamoką, mokinio galias bei poreikius. Namų darbai neskiriami dėl įvairių priežasčių neįvykusių pamokų turiniui įgyvendinti.

38.5. Mokytojai skirdami ir fiksuodami namų darbus nurodo konkrečias užduotis ir jų atlikimo pobūdį. Mokytojai privalo elektroniniame dienyne pažymėti skirtus namų darbus. Jei namų darbai neskiriami, įrašoma „neskirti“.

38.6. Mokinių atliekami namų darbai tikrinami vadovaujantis mokytojo ir klasės mokinių susitarimais. Namų darbų aptarimui pamokos metu rekomenduojama skirti 3–5 minutes.

39. Mokiniai, kurie negali tinkamai atlikti namų darbų dėl nepalankių socialinių ekonominių kultūrinių sąlygų namuose, tėvams pageidaujant, gali lankyti pailgintą dienos grupę.

40. Didesnis už minimalų privalomų pamokų skaičius dalykams, pasirenkamiesiems dalykams, dalykų moduliams mokytis 5–8 , gimnazijos I–II klasių mokiniams skiriamas, suderinus su mokinių tėvais (globėjais, rūpintojais).

41. Mokymosi pagalbai skiriamos trumpalaikės ar ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar raštu informuojami apie mokiniui siūlomą suteikti mokymosi pagalbą, apie mokinio daromą pažangą.

42. Mokinys mokyklos vadovo įsakymu gali būti atleidžiamas nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas: nuo dailės, muzikos, šokio, fizinio ugdymo, išimties atvejais – ir nuo kitų dalykų pamokų (ar jų dalies) lankymo, jei jis mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (ar yra jas baigęs) ar kitas neformaliojo vaikų švietimo programas. Sprendimas priimamas dalyko, nuo kurio pamokų mokinys atleidžiamas, mokytojui susipažinus su formalųjį švietimą papildančio ugdymo ar neformaliojo vaikų švietimo programomis. Šių programų turinys turi derėti su bendrųjų programų turiniu.

43. Mokinys, atleistas nuo atitinkamų menų ar sporto srities dalykų pamokų, jų metu užsiima kita veikla arba mokosi individualiai. Gimnazija užtikrina nuo pamokų atleistų mokinių saugumą ir užimtumą. Kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai mokykla informuoja tėvus.

44. Mokytojų taryba priima sprendimus dėl menų ir sporto srities ar fizinio ugdymo dalykų, o išimties atvejais – ir kitų dalykų vertinimų, gautų, mokantis pagal formalųjį švietimą papildančias programas, įskaitymo ir konvertavimo į pažymiais pagal dešimtbalę vertinimo sistemą.

45. Siekiant kurti patrauklesnį ugdymo procesą ir mažinti mokymosi krūvius:

45.1. taikomas tarpdalykinio integravimo būdas. Įgyvendinamos integruotos dalyko ir užsienio kalbos mokymo (IDUKM) programos:

45.1.1. užsienio k. (anglų) ir gamtos ir žmogaus 5 ir 6 klasėse, skiriant 0,5 val. per savaitę;

45.1.2. užsienio k. (anglų) ir geografijos 7 klasėje, skiriant 0,5 val. per savaitę.

45.2. intensyvinamas dalykų mokymas:

45.2.1. žmogaus saugos 5–8 klasėse, integruoto technologijų kurso I ir II gimnazijos klasėse, geografijos II gimnazijos klasėje, informacinių technologijų 7, 8 klasėje, informacinių technologijų (B kurso) III g klasėje (per m. m. ar pusmetį) mokymą.

45.2.2. siekiant mokinių ir mokytojų saugumo, per dieną skiriant dalykui ne vieną, o keletą vieną po kitos organizuojamų to paties dalyko pamokų (lietuvių k., užsienio k., matematikos, fizikos, chemijos, biologijos, istorijos, kūno kultūros).

**PENKTASIS SKIRSNIS**

**MOKYMOSI PAGALBOS TEIKIMAS MOKINIAMS, BESIMOKANTIEMS PAGAL PŠIEŠMOKYKLINIO, PRADINIO, PAGRINDINIO IR VIDURINIO UGDYMO PROGRAMAS**

46. Gimnazija sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų.

47. Už mokymosi pasiekimų stebėsenos koordinavimą, gerinimą ir mokymosi pagalbos organizavimą gimnazijoje yra atsakinga direktoriaus pavaduotoja ugdymui.

48. Teikiant mokymosi pagalbą, vadovaujamasi Joniškio rajono Skaistgirio gimnazijos mokinių mokymosi pasiekimų gerinimo ir mokymosi pagalbos teikimo aprašu, patvirtintu gimnazijos direktoriaus 2017 m. vasario 28 d. įsakymu Nr. V-148, Joniškio r. Skaistgirio gimnazijos mokinių mokymosi kuravimo tvarkos aprašu, patvirtintu gimnazijos direktoriaus 2017 m. vasario 3 d. įsakymu Nr. V-135.

49. Gimnazija, siekdama gerinti mokinių mokymosi pasiekimus:

49.1. organizuoja kiekvieno mokinio mokymosi lūkesčių nustatymą, ugdo sąmoningą ir atsakingą požiūrį į mokymąsi, atkaklumą mokantis;

49.2. nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka;

49.3. nuolat aptaria mokinių pasiekimų gerinimo klausimus gimnazijos bendruomenėje;

49.4. kartu su mokiniu, mokinio tėvais (globėjais, rūpintojais), Vaiko gerovės komisija aiškinasi mokinių vėlavimo į pamokas ir jų nelankymo priežastis;

49.5. daug dėmesio skiria grįžtamajam ryšiui, formuojamajam vertinimui pamokoje, diagnostiniam vertinimui; vertinimo informacija grindžia reikiamus sprendimus dėl įvairių mokinių grupių, klasių mokinių pasiekimų dinamikos, mokytojų ir visos gimnazijos indėlio į mokinių pažangą;

49.6. sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams;

49.7. skatina mokinius rinktis mokymosi strategijas, padedančias atskleisti kūrybingumą.

50. Gimnazija mokymosi pagalbą teikia kiekvienam mokiniui, kuriam ji reikalinga. Ypatingai svarbi pagalba šiais atvejais:

50.1. po mokinio ligos mokymosi pagalbos teikimui gali būti naudojamos pamokos, skirtos mokinio ugdymo poreikiams tenkinti, mokymosi pasiekimams gerinti. Mokytojų taryba, atsižvelgdama į turimas lėšas, priima sprendimą dėl mokymosi pagalbos teikimo konkrečiam mokiniui, numato skiriamą pamokų skaičių konsultacijoms, konsultacijų pobūdį ir laiką. Mokiniui, kuris ilgesnį laiką (2 savaites ir daugiau) sirgo, rengiamas Individualus pagalbos planas;

50.2. po nepatenkinamo kontrolinio darbo įvertinimo ar mokiniui gavus kelis iš eilės nepatenkinamus konkretaus dalyko įvertinimus, teikiamos konsultacijos pagal konsultacijų grafiką;

50.3. per Nacionalinį mokinių pasiekimų patikrinimą mokiniui nepasiekus patenkinamo lygmens, mokytojai rengia ir įgyvendina pasiekimų gerinimo priemonių planus.

51. Gimnazija derina ir veiksmingai taiko mokymosi pagalbos būdus:

51.1. grįžtamąjį ryšį per pamoką; pagal jį nedelsiant koreguojamas mokinio mokymasis, pritaikant tinkamas mokymo(si) užduotis, metodikas;

51.2. organizuoja konsultacijas mokiniams, turintiems mokymosi sunkumų. Jos teikiamos pagal direktoriaus patvirtintą grafiką. Informacija apie įvykdytas konsultacijas mokytojas fiksuoja el. dienyne tam skirtoje paskyroje.

51.3. Skaistgirio gimnazijoje grupinėms ilgalaikėms konsultacijoms organizuoti 1–4 klasių mokiniams skiriama po 2 kontaktines valandas per savaitę rašymo, skaitymo bei skaičiavimo įgūdžiams tobulinti.

51.4. 5–8, I–IV g klasių mokiniams organizuojamos nuotolinės konsultacijos iš visų pagrindinių mokomųjų dalykų.

**ŠEŠTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

52. Gimnazijos tarybos sprendimu, minimalus mokinių skaičius laikinojoje grupėje – 7 mokiniai 1–8, I–II gimnazijos klasėse, 5 mokiniai – III–IV gimnazijos klasėse. Nuostata netaikoma laikinosioms grupėms, sudarytoms mokymosi pagalbai teikti.

53. Mokinių skaičius laikinojoje grupėje negali būti didesnis, nei nustatytas didžiausias mokinių skaičius klasėje.

54. Klasės į grupes dalijamos arba sudaromos laikinosios grupės dalykams mokyti:

54.1. doriniam ugdymui, kai tos pačios klasės mokiniai yra pasirinkę tikybą ir etiką. Jei pasirinkusių vieną iš dalykų klasės mokinių yra mažiau nei septyni, grupė sudaroma iš gretimų klasių. Siekdami apsaugoti mokinius ir mokytojus nuo viruso plitimo, dorinio ugdymo (tikybos) pamokos, kuriose susitinka skirtingų (1-4) klasių mokiniai, organizuojamos nuotoliniu būdu.

54.2. informacinėms technologijoms, atsižvelgiant į darbo vietų skaičių, į grupes dalijamos 5, 6, 8, I gimnazijos klasė bei II gimnazijos klasė, esant skirtingiems mokymosi moduliams;

 54.3. technologijoms, atsižvelgiant į darbo vietų skaičių, į grupes dalijamos 5, 6, 8 klasės ir I–II gimnazijos klasės;

54.4. užsienio kalboms (1-ajai ir 2-ajai), jei klasėje mokosi ne mažiau kaip 21 mokinys ( 8 kl.);

54.5. dalykų diferencijuotam mokymui:

54.5,1. I g, II g klasėje ugdymo turinio diferencijavimui mokiniai dalijami į srautus per lietuvių kalbos bei matematikos pamokas, derinant su mokinių tėvais, atsižvelgiant į mokinių pasiekimus ir pažangą, iš pamokų skiriamų mokinio ugdymo poreikiams tenkinti;

54.5.2. įvairių dalykų pamokose grupės sudaromos tam tikriems tikslams pasiekti: pasiekimų skirtumams mažinti, gabumams plėtoti, skirtingoms mokymosi strategijoms įgyvendinti.

55. Klasių dalijimas į grupes:

55.1. per dorinio ugdymo pamokas:

|  |  |
| --- | --- |
| *Tikyba* | *Etika* |
| *Klasės*  | *Val. sk.* | *Mok. Sk.* | *Klasės*  | *Val. sk.* | *Mok. Sk.* |
| 1 | 1 | 1 | 1 | 1 | 15 |
| 2 | 1 | 2 | 1 | 10 |
| 3 | 1 | 3 | 1 | 15 |
| 4 | 4 | 4 | 1 | 6 |

 55.2. per technologijų pamokas:

|  |  |
| --- | --- |
| *Mišri grupė I* | *Mišri grupė II* |
| *Klasės*  | *Val. sk.* | *Mok. Sk.* | *Klasės*  | *Val. sk.* | *Mok. Sk.* |
| 5 | 2 | 8 | 5 | 2 | 8 |
| 6 | 2 | 8 | 6 | 2 | 8 |
| 7 | 2 | 13 | - | - | - |
| 8 | 1 | 12 | 8 | 1 | 13 |
| *Konstrukcinės medžiagos* | *Mityba* |
| *Klasės*  | *Val. sk.* | *Mok. Sk.* | *Klasės*  | *Val. sk.* | *Mok. Sk.* |
| I gim. | 1,5 | 9 | I gim. | 1,5 | 9 |
| II gim. | 1 | 10 | II gim. | 1 | 10 |

 55.3. per rusų kalbos (2-oji kalba) pamokas:

|  |  |
| --- | --- |
| *I grupė* | *II grupė* |
| *Klasės*  | *Val. sk.* | *Mok. Sk.* | *Klasės*  | *Val. sk.* | *Mok. Sk.* |
| 8 | 3 | 12 | 8 | 3 | 13 |

 55.4. per anglų kalbos (1-oji kalba) pamokas:

|  |  |
| --- | --- |
| *I grupė* | *II grupė* |
| *Klasės*  | *Val. sk.* | *Mok. Sk.* | *Klasės*  | *Val. sk.* | *Mok. Sk.* |
| 8 | 3 | 12 | 8 | 3 | 13 |

 55.5. per informacinių technologijų pamokas:

|  |  |
| --- | --- |
| *I grupė* | *II grupė* |
| *Klasės*  | *Val. sk.* | *Mok. Sk.* | *Klasės*  | *Val. sk.* | *Mok. Sk.* |
| 5 | 1 | 8 | 5 | 1 | 8 |
| 6 | 1 | 8 | 6 | 1 | 8 |
| 7 | 0,5 | 13 | - | - | - |
| 8 | 0,5 | 12 | 8 | 0,5 | 13 |
| I gim. | 1 | 9 | I gim. | 1 | 9 |
| II gim. | 1 | 10 | II gim. | 1 | 10 |

**SEPTINTASIS SKIRSNIS**

**MOKINIŲ UGDYMO NAMIE IR UGDYMOSI ŠEIMOJE ORGANIZAVIMAS**

56. Mokinių ugdymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

57. Mokiniai namie mokomi savarankišku mokymo proceso organizavimo būdu. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

58. Namie mokomam mokiniui 1–3 klasėse skiriama 9 savaitinės pamokos, 4 klasėse – 11 pamokų, 5–6 klasėse skiriama 12 savaitinių pamokų, 7–8 klasėse – 13, 9–10, gimnazijos I–II klasėse – 15, gimnazijos III–IV klasėse – 14. Dalį pamokų gydytojų konsultacinės komisijos leidimu mokinys gali lankyti mokykloje. Suderinus su mokinio tėvais (globėjais, rūpintojais), mokyklos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą.

59. Mokinys gali būti ugdomas (ugdytis) šeimoje pagal priešmokyklinio, pradinio, pagrindinio ar vidurinio ugdymo programą. Mokykla, padeda tėvams (globėjams, rūpintojams) organizuoti vaikų ugdymą (ugdymąsi) šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**AŠTUNTASIS SKIRSNIS**

 **UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU**

60. Gimnazija priėmė sprendimą 2020-2021 m. m. ugdymo procesą įgyvendinti nuotoliniu mokymo proceso organizavimo būdu ir kasdieniu mokymo proceso organizavimo būdu. Nuotolinis mokymo proceso organizavimo būdas taikomas:

60.1.vykdant namų mokymą I g klasėje. Atsižvelgus į tėvų pageidavimą ir gydytojų komisijos rekomendacijas, 100 procentų ugdymo procesui numatyto laiko (per savaitę) skiriama sinchroniniam ugdymui. Parengiamas ir su tėvais suderinamas mokinio individualus ugdymo planas ir pamokų tvarkaraštis.

60.2. vedant dorinio ugdymo (tikybos) pamokas, kurias lanko skirtingų (1–4) klasių mokiniai. 100 procentų ugdymo procesui numatyto laiko (per savaitę) skiriama sinchroniniam ugdymui.

60.3. savarankiško mokymo konsultacijoms (individualioms/ grupinėms) III–IV g klasėse: III g klasėje – rusų k., informacinių technologijų, fizikos, chemijos, technologijų, braižybos, IV g klasėje – informacinių technologijų, chemijos, technologijų. Konsultacijos teikiamos pagal sudarytą ir direktoriaus patvirtintą savarankiško mokymo konsultacijų tvarkaraštį.

60.4. mokomųjų dalykų konsultacijoms 5–8, I–IV g klasių mokiniams. Konsultacijas mokytojai teikia pamokų ruošimo metu nuo 17 val.

61. Mokykla, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

62. Organizuojant ugdymo procesą nuotoliniu mokymo proceso organizavimo būdu, įvertinamos mokinių mokymosi sąlygos namuose, aprūpinimas mokymosi priemonėmis, reikalingomis dalyvauti nuotolinio mokymosi procese. Mokykla šalina priežastis, dėl kurių mokiniai negali mokytis nuotoliniu mokymo proceso organizavimo būdu.

63. Mokykla, organizuodama ugdymo procesą nuotoliniu mokymo proceso organizavimo būdu, naudoja Microsoft 365 Teams platformą, Tamo dienyną. Mokytojai ugdymo procese naudoja Eduka mokomąją platformą, Ema elektronines pratybas, Egzaminatorius.lt, eTest.lt programas.

64. Siekiama, kad mokant kasdieniu mokymo proceso organizavimo būdu ir dalį ugdymo proceso įgyvendinant nuotoliniu mokymo proceso organizavimo būdu, sinchroniniam ugdymui būtų skiriama ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui (per savaitę, mėnesį, mokslo metus). Įgyvendinant ugdymo programas tik nuotoliniu mokymo proceso organizavimo būdu, ne mažiau kaip 50 procentų ugdymo procesui numatyto laiko (per savaitę ir (ar) mėnesį) būtų skiriama sinchroniniam ugdymui, ir ne daugiau kaip 50 procentų – asinchroniniam ugdymui.

65. Mokykla, pradėdama ugdymo procesą organizuoti nuotoliniu mokymo proceso organizavimo būdu: pertvarko pamokų tvarkaraštį, pritaikydama jį sinchroniniam ir asinchroniniam ugdymui organizuoti. Sinchroninio ugdymo nepertraukiama trukmė – 2 val. Pamokos struktūra pritaikoma asinchroniniam ir sinchroniniam ugdymui organizuoti, atsižvelgiant į dalyko programos ypatumus, ir mokinių amžių. Nustatoma pertraukų trukmė, iš kurių viena – ilgesnės trukmės, skirta pietų pertraukai.

**DEVINTAS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

66. Mokinių mokymosi pasiekimų ir pažangos vertinimas yra mokyklos ugdymo turinio dalis. Vertinant mokinių pasiekimus ir pažangą vadovaujamasi Ugdymo programų aprašu, Pradinio ugdymo, Pagrindinio ugdymo ir Vidurinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą.

67. Vertinant 1–4, 5–8 ir I–IV gimnazijos klasių mokinių pažangą ir pasiekimus vadovaujamasi „Joniškio r. Skaistgirio gimnazijos mokinių pažangos ir pasiekimų vertinimo tvarkos aprašu”, patvirtintu gimnazijos direktoriaus 2017 m. gegužės 31 d. įsakymu Nr. V-211. Vertinimas orientuojamas į mokinių mokymosi motyvacijos ir išmokimo skatinimą. Mokyklos mokinių pasiekimų ir pažangos tvarkos aprašas skelbiamas gimnazijos internetinėje svetainėje.

68. Mokytojai, švietimo pagalbos specialistai, planuodami mokinių, pradedančių mokytis pagal pagrindinio ugdymo programą, ugdymo organizavimą, atsižvelgia į Pradinio ugdymo programos baigimo pasiekimų ir pažangos vertinimo apraše pateiktą informaciją.

69. Mokyklos ugdymo procese derinamas formuojamasis, diagnostinis ir apibendrinamasis vertinimas.

70. Formuojamojo vertinimo paskirtis – padėti mokiniui mokytis, teikti ir gauti grįžtamąjį ryšį, stebėti daromą pažangą, suteikti pagalbą laiku, siekiant pagerinti mokinio pasiekimus. Jis vykdomas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie mokymosi eigą, esamus pasiekimus ar nesėkmes. Gimnazijoje diegiama individualios mokinio pažangos stebėjimo sistema ir informacija kaupiama Mokinio asmeninės pažangos aplanke. Individualios mokinio pažangos vertinime dalyvauja pats mokinys, jo tėvai (globėjai, rūpintojai), ugdantys mokytojai ir kiti švietimo specialistai. Atsižvelgiant į vertinimo informaciją, koreguojamas mokinio mokymasis.

71. Diagnostinis vertinimas pagal iš anksto aptartus su mokiniais vertinimo kriterijus atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes. Atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną atliekamas ne daugiau nei vienas diagnostinis darbas.

72. Apibendrinamasis vertinimas atliekamas pusmečių pabaigoje. Mokinių pasiekimai baigiantis ugdymo laikotarpiui apibendrinami, atsižvelgiant į bendrosiose programose pateiktus mokinių pasiekimų lygių požymių aprašymusir įvertinami 10 balų sistemos pažymiais ar įrašu „įskaityta“, „neįskaityta“ arba „atleista“. Įrašas „atleista“ įrašomas, jeigu mokinys yra atleistas pagal gydytojo rekomendaciją ir mokyklos direktoriaus įsakymą. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

73. Ugdymo laikotarpio pabaigoje (pavyzdžiui pusmečio) mokinio ugdymo pasiekimus / rezultatus apibendrina ir fiksuoja jį ugdęs dalyko mokytojas arba kitas teisės aktais nustatytas asmuo, atsižvelgiant į atitinkame ugdymo laikotarpyje gautus įvertinimus, susietus su numatytais pasiekimais bendrosiose programose.

74. Jeigu mokinys:

74.1. neatliko vertinimo užduoties (kontrolinio darbo ar kt.), dėstantis mokytojas numato laiką, per kurį jis turi atsiskaityti, ir suteikia mokiniui reikiamą mokymosi pagalbą (pvz. konsultuoja). Jeigu mokinys ugdymo laikotarpiu per numatytą laiką neatsiskaitė ir nepademonstravo pasiekimų, numatytų Pagrindinio ar Vidurinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“;

74.2. neatliko mokyklos numatytu laiku vertinimo užduočių (kontrolinių darbų ir kt.) dėl svarbių, mokyklos vadovo pateisintų priežasčių (pavyzdžiui, ligos), ugdymo laikotarpio pabaigoje fiksuojamas įrašas „atleista“. Mokiniui, sugrįžusiam į ugdymo procesą, suteikiama mokymosi pagalba.

75. mokiniui dalyvaujant NMPP, pasiekimų rezultatai neįskaičiuojami į ugdymo laikotarpio ( pusmečio) įvertinimą.

76. Mokinių, jų tėvų (globėjų, rūpintojų) prašymus dėl pasiekimų įvertinimo objektyvumo nagrinėja Prašymų nagrinėjimo komisija, sudaryta iš direktoriaus pavaduotojo ugdymui, dalyko mokytojo ir klasės vadovo. Komisijos sudėtį ir jos darbo reglamentą konkrečiam atvejui nagrinėti tvirtina gimnazijos direktorius.

**DEŠIMTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

77. Neformaliojo vaikų švietimo programų pasiūla mokiniams formuojama atsižvelgiant į mokinių poreikius pagal tyrimo rezultatus, iki 2020-06-21 mokytojų pateiktą programų pasiūlą, gimnazijos galimybes (turimas lėšas, specialistus, apsirūpinimą būtinomis priemonėmis veiklai organizuoti), siekį užtikrinti kiekvieno mokinio saugumą ir sveikatą.

78. Neformaliojo vaikų švietimo valandų paskirstymui mokytojams (būrelių vadovams) pritarė Gimnazijos taryba. Neformalusis ugdymas vykdomas nuo rugsėjo 2 dienos. Ribojant skirtingų klasių mokinių kontaktą, neformaliojo vaikų švietimo grupės sudaromos iš atskirų ar dviejų gretimų klasių mokinių. Neformaliojo vaikų švietimo valandų paskirstymas pateikiamas Ugdymo plano VI skyriuje.

79. Gimnazijos tarybos sprendimu, neformaliojo vaikų švietimo grupės mokinių skaičius turi būti ne mažesnis kaip 7 mokiniai ir ne didesnis negu 12. Per pirmąją rugsėjo mėnesio savaitę būrelių vadovai mokiniams pristato planuojamas veiklas bei laukiamus rezultatus (esant poreikiui atsižvelgdami į mokinių pasiūlymus juos koreguoja), parenka tinkamiausią laiką veiklai organizuoti. Rugsėjo 2 – 4 d. gimnazijoje organizuojami neformaliojo vaikų švietimo veiklų pristatymai, mokiniams pateikiami informaciniai lankstinukai, skelbimai apie vykdomas neformaliojo švietimo veiklas.

80. Neformaliojo švietimo programos rengiamos vadovaujantis gimnazijos direktoriaus 2017 m. gegužės 31 d. įsakymu Nr.V-210 pavirtintu „Ugdymo turinio planavimo tvarkos aprašu“.

**VIENUOLIKTASIS SKIRSNIS**

 **MOKINIO INDIVIDUALAUS UGDYMO PLANO SUDARYMAS**

81. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikiamas kompetencijas, išsikelti įgyvendinamus tikslus ir jų siekti.

82. Kiekvienas III gimnazijos klasės mokinys, konsultuojamas karjeros specialistės, pasirengia individualų ugdymo planą pagal gimnazijos nustatyta formą. Individualus ugdymo planas – tai mokinio pasirinkti mokytis per dvejus metus dalykai, dalykų kursai ir moduliai, vertinimo laikotarpiai. Mokinio pasirengtame individualiame ugdymo plane nurodomi dalykai, kurių mokomasi, kokiu kursu, kiek pamokų skiriama pasirinktų dalykų pasiekimams pasiekti, kokius pasirenkamuosius dalykus, dalykų modulius planuoja mokytis. Mokinys individualų ugdymo planą derina su gimnazijos galimybėmis.

83. Mokiniams, mokomiems namie, sudaromas individualus ugdymo planas, kuriame numatomi dalykai bei jiems skiriamas pamokų skaičius. Mokinys mokosi pagal gimnazijos direktoriaus patvirtintą ir su vienu iš mokinio tėvų suderintą pamokų tvarkaraštį.

84. Mokiniams, turintiems specialiųjų ugdymosi poreikių, sudaromas individualus ugdymo planas, kuriame numatomi dalykai, skiriamas pamokų skaičius bei teikiama specialioji ir socialinė pagalba (logopedo, specialiojo pedagogo, socialinio pedagogo).

85. Mokykla priima sprendimą dėl mokinio individualaus plano sudarymo būtinumo mokiniui, kuris grįžo iš užsienio ar mokiniui, kurio pasiekimai žemi.

**III SKYRIUS**

**PRIEŠMOKYKLINIO IR PRADINIO UGDYMO PROGRAMŲ VYKDYMAS**

**PIRMASIS SKIRSNIS**

 **PRIEŠMOKYKLINIO IR PRADINIO UGDYMO PROGRAMŲ VYKDYMO BENDROSIOS NUOSTATOS**

86. Gimnazija, vykdydama priešmokyklinio ugdymo programą, vadovaujasi Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinio ugdymo bendrosios programos patvirtinimo“ patvirtinta Priešmokyklinio ugdymo bendrąja programa ir Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, patvirtintu Priešmokyklinio ugdymo tvarkos aprašu (Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674, Švietimo, mokslo ir sporto ministro 2020 rugpjūčio 10 d. įsakymo Nr. V-1193).

87. Priešmokyklinio ugdymo organizavimo forma – priešmokyklinio ugdymo grupė.

88. Grupės veiklos ypatumų visuma – trukmė, minimalus ir maksimalus vaikų skaičius grupėje, mokytojų (priešmokyklinio ugdymo pedagogo, ikimokyklinio ugdymo auklėtojo), padėjėjų, dirbančių grupėje, skaičius, poilsis ir maitinimas, ugdymo proceso organizavimo forma – yra vadinama priešmokyklinio ugdymo organizavimo modeliu. Priešmokyklinio ugdymo organizavimo modeliai patvirtinti Joniškio rajono savivaldybės tarybos 2015 m. rugpjūčio 26 d. sprendimu Nr. T-151 „Dėl Joniškio rajono savivaldybės ugdymo įstaigose taikomų priešmokyklinio ugdymo organizavimo modelių patvirtinimo“ kartu su pakeitimais, padarytais 2016 m. gruodžio 15 d. Joniškio rajono savivaldybės tarybos sprendimu Nr. T-212.

89. Gimnazijoje organizuojamo priešmokyklinio ugdymo modelis  –  IV.

90. IV modelis – priešmokyklinė ugdymo grupė, kurios veiklos trukmė 4 val. per dieną:

90.1. ugdymas grupėje vyksta kaip vientisas procesas, jis neskaidomas į atskiras sritis ir vyksta integruotai;

90.2. grupėje dirba vienas priešmokyklinio ugdymo pedagogas;

90.3. minimalus vaikų skaičius – 10, maksimalus – 20.

91. Pagal poreikį grupėje vaikams teikiama logopedo ir kitų gimnazijoje dirbančių specialistų pagalba. Užtikrinamos lygios galimybės ugdytis vaikams, turintiems specialiųjų ugdymosi poreikių.

92. Gimnazija, vykdydama pradinio ugdymo programą, vadovaujasi Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433.

93. Pradinio ugdymo dalykai ir jiems skiriamų pamokų skaičius per savaitę, kai ugdymo procesas organizuojamas grupinio mokymosi forma kasdieniu ar nuotoliniu mokymo proceso organizavimo būdu:

|  |  |
| --- | --- |
| Dalykai | Dalyko savaitinių pamokų skaičius |
| 1 klasė(A.Keturakienė) | 2 klasė(J. Bijanskienė) | 3 klasė(L. Šliaupienė) | 4 klasė(O. Ramukevičienė) | pradinio ugdymo programa (1–4 klasės) |
| Dorinis ugdymas (etika) | 1 | 1 | 1 | 1 | 4 |
| Dorinis ugdymas (tikyba) |  |  |  | (1) | (1) |
| Lietuvių kalba  | 8 | 7 | 7 | 7 | 29 |
| Užsienio kalba (anglų) |  | 2 | 2 | 2 | 6 |
| Matematika | 4 | 5 | 4 | 5 | 18 |
| Pasaulio pažinimas | 2 | 2 | 2 | 2 | 8 |
| Dailė ir technologijos  | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Fizinis ugdymas | 2 | 2 | 2 | 2 | 8 |
| Šokis | 1 | 1 | 1 | 1 | 4 |
| Privalomų ugdymo valandų skaičius mokiniui | 22 | 24 | 23 | 24 | 93 |
| Valandos, skiriamos mokinių ugdymo (si) poreikiams tenkinti\* | - | - | - | - | - |
| Skiriamas pamokų skaičius mokiniui | 22 | 24 | 23 | 24 | **93**  |
| Neformalusis švietimas  | 6 | **6** |
| Ugdymo valandų skaičius klasei | 24 | 25 | 24 | 27 | **100** |

 94. Valandos, skirtos mokinių ugdymo (si) poreikiams tenkinti, nenaudojamos.

 95. Ugdymo procesas gali būti organizuojamas ne tik mokykloje, bet ir už jos ribų.

96. Ugdymo procesas organizuojamas taip:

96.1. ugdymo procesą organizuojant pamoka ugdymo(si) laikas: 1 - oje klasėje – 35 min., 2–4 - ose klasėse – 45 min. Per dieną organizuojama ne daugiau kaip 5 pamokos;

96.2. ugdymo procesą organizuojant ne pamoka, o projekto, didaktinio žaidimo, kūrybinio darbo forma, ugdymo procesas gali būti skirstomas į skirtingos trukmės periodus, kai vieno periodo trukmė – ne ilgesnė nei 1 val. 30 min.;

96.3. ugdomoji veikla (derinant formaliojo ir neformaliojo švietimo programų turinį) per dieną gali trukti ne ilgiau nei 5 ugdymo valandas per dieną 1 klasėje, ne ilgiau kaip 6 valandos 2-4 klasėse.

97. Skaistgirio gimnazijos 1–4 klasėse laikinosios grupės sudaromos:

97.1. dorinio ugdymo mokymui;

97.2. mokyklos tarybos sprendimu minimalus mokinių skaičius grupėje – 7.

**ANTRASIS SKIRSNIS**

**BENDROSIOS PROGRAMOS UGDYMO DALYKŲ ĮGYVENDINIMAS**

 98. **Dorinio ugdymo organizavimas**:

 98.1. tėvai (globėjai, rūpintojai) parenka mokiniui vieną iš dorinio ugdymo dalykų: etiką arba tikybą;

 98.2. etikos ir tikybos mokymui sudaromos laikinosios grupės;

 98.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų, rūpintojų) parašytą prašymą.

 99. **Kalbinis ugdymas**:

 99.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai turi būti ugdomi ir per kitų dalykų ar ugdymo sričių ugdomąsias veiklas: panaudojant mokomąsias užduotis kalbai ir mąstymui ugdyti, kreipiant dėmesį į kalbinę raišką ir rašto darbus.

 99.2. Pirmosios užsienio kalbos mokymas:

 99.2.1. pirmosios užsienio kalbos mokoma antraisiais–ketvirtaisiais pradinio ugdymo programos metais;

 99.2.2. užsienio kalbai mokyti 2–4 klasėse skiriama po 2 ugdymo pamokas per savaitę.

 100. **Socialinis ir gamtamokslinis ugdymas**:

 100.1. gamtamoksliniams gebėjimams ugdytis skiriama pusė pasaulio pažinimo dalykui skirto ugdymo laiko. Ketvirtadalis gamtamoksliniam ugdymui skirto laiko naudojamas praktinių gebėjimų ugdymui tyrinėjimams palankioje, natūralioje gamtinėje aplinkoje, pasinaudojant iš projekto „Mokyklų aprūpinimas gamtos ir technologinių mokslų priemonėmis“ gautomis priemonėmis ir medžiaga;

 100.2. socialiniams gebėjimams ugdytis ketvirtadalis pasaulio pažinimo dalyko laiko skiriamas ugdymo proceso organizavimui socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

 101. **Matematinis ugdymas**:

 101.1. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, pagal galimybes naudojant informacines komunikacines technologijas, skaitmenines mokomąsias priemones.

 102. **Fizinio ugdymo organizavimas**:

 102.1. Skaistgirio gimnazijos 1 - 4 klasių mokiniams viena fizinio ugdymo pamoka skiriama šokiui.

 102.2. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

 103.3. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį. Neskiriama ir neatliekama pratimų, galinčių skatinti ligų paūmėjimą;

 104. **Meninis ugdymas (dailė ir technologijos, muzika):**

 104. 1. technologiniam ugdymui skiriama ne mažiau kaip 1/3 dalykui „Dailė ir technologijos“ skiriamo laiko.

 105. Integruojamųjų, prevencinių ir kitų ugdymo programų įgyvendinimas detalizuojamas šio Ugdymo plano II skyriaus trečiajame skirsnyje.

**IV SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

106. Gimnazija, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą. Mokiniui sudaromos sąlygos rinktis dalykų modulius pagal polinkius ir gebėjimus, vadovaujantis Mokymosi krypčių pasirinkimo galimybių didinimo 14–19 metų mokiniams modelio aprašu, patvirtintu Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK-715 „Dėl Mokymosi krypčių pasirinkimo galimybių didinimo 14–19 metų mokiniams modelio aprašo patvirtinimo“ (toliau – Mokymosi krypčių pasirinkimo galimybių didinimo 14–19 metų mokiniams modelio aprašas).

107. 5 klasės mokiniams nustatomas 2 mėnesių adaptacinis laikotarpis. Rugsėjo mėnesį jų mokymosi pasiekimai nevertinami, spalio mėnesį nerašomi nepatenkinami įvertinimai. Siekiant padėti sėkmingai adaptuotis gimnazijoje naujai atvykusiems mokiniams, jiems skiriamas vieno mėnesio adaptacinis laikotarpis, kurio metu nerašomi nepatenkinami pažymiai.

108. Mokiniams, besimokantiems I g klasėje, sudaromos sąlygos pagal polinkius ir gebėjimus pasirinkti matematikos, 8 ir II gimnazijos klasėse – lietuvių kalbos ir matematikos modulius, 5 klasėje – rusų kalbos pasirenkamąjį dalyką, 6 klasėje – rusų k. modulį.

109.Siekiant mokomųjų dalykų teorinės ir praktinės dermės,I–III g klasių mokiniai privalo parašyti individualų arba grupinį metinį projektinį (mokslinį arba kūrybinį) darbą. Rašant projektinį darbą vadovaujamasi Joniškio r. Skaistgirio gimnazijos mokinių metinių projektinių darbų vykdymo tvarkos aprašu, patvirtinti gimnazijos direktoriaus 2016 m. gruodžio 5 d. įsakymu Nr. V-61.

**ANTRASIS SKIRSNIS**

**MOKYMOSI PAGAL UGDYMO SRITIS ORGANIZAVIMO YPATUMAI**

110. Gimnazija, įgyvendindama pagrindinio ugdymo programos pirmąją dalį, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas:

110.1. mokytojai užduotis naudoja ir skaitymo gebėjimams, ir lietuvių kalbai ugdyti; atkreipia dėmesį į kalbinės raiškos logiškumą, teiginių argumentavimą, nuoseklumą;

110.2. mokytojai skatina mokinius savarankiškai, rišliai ir taisyklingai reikšti mintis žodžiu ir raštu per visų dalykų pamokas, rengiant ir pristatant metinį projektinį darbą;

110.3. vertinant mokinio pasiekimus teikiama grįžtamoji informacija ir apie kalbos mokėjimą, nurodant privalumus ir taisytinus bei tobulintinus dalykus;

110.4. siekiama, kad mokiniai per visų dalykų pamokas tobulintų ir aukštesnius skaitymo, rašymo, kalbėjimo ir skaičiavimo gebėjimus.

111. Pagrindinio ugdymo programą sudaro šios ugdymo sritys: dorinis ugdymas (etika ir tikyba), kalbos (lietuvių kalba ir literatūra, užsienio kalbos), matematika, gamtamokslinis ugdymas (biologija, chemija, fizika), socialinis ugdymas (istorija, geografija, pilietiškumo ugdymas, socialinė-pilietinė veikla, ekonomika ir verslumas), meninis ugdymas (dailė, muzika), informacinės technologijos, technologijos, fizinis ugdymas, bendrųjų kompetencijų ir gyvenimo įgūdžių ugdymas (žmogaus sauga, sveikatos ugdymas, etninė kultūra ir kt.).

112. **Dorinis ugdymas**. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą renka/si dvejiems metams (5–6, 7–8, I–II gimnazijos klasėms).

113. **Lietuvių kalba ir literatūra**. Mokykla, įgyvendindama ugdymo turinį:

113.1. 8 ir II gimnazijos klasės mokiniams siūlo rinktis 0,5 val. per savaitę trukmės pasirenkamąjį lietuvių k. ir literatūros modulį.

113.2. mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, Mokytojų tarybos sprendimu sudaromos sąlygos pašalinti mokymosi spragas konsultacijų metu.

114. **Užsienio kalbos**:

114.1. Užsienio kalbos (anglų), pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

114.2. Antrosios užsienio kalbos (rusų) mokoma nuo 6 klasės. 5 klasėje rusų kalba siūloma kaip pasirenkamasis dalykas (1 val./ savaitę).

114.3. Įgyvendinamas integruotas dalyko ir užsienio kalbos mokymas (is) pagal

 dalyko (gamtos ir žmogaus) ir užsienio kalbos (anglų) mokytojų parengtas ugdymo programas 5, 6 klasėms bei dalyko (geografijos) ir užsienio kalbos (anglų) mokytojų parengtą ugdymo programą 7 klasei. Programas įgyvendina dalyko ir užsienio kalbos mokytojai kartu.

114.4. II gimnazijos klasėje antrame pusmetyje organizuojamas užsienio kalbų pasiekimų patikrinimas naudojantis centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS).

114.5. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta kalbos Bendrojoje programoje, arba jei mokinys yra atvykęs iš kitos Lietuvos ar užsienio mokyklos ir mokykla dėl objektyvių priežasčių negali sudaryti mokiniui galimybės toliau mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus.

114.6. Jei mokinys yra baigęs tarptautinės bendrojo ugdymo programos dalį ar visą programą, ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas.

115. **Matematika**:

115.1. Mokiniams, kurių matematikos pasiekimai žemi, pagalba (užduotys ir metodai spragoms įveikti) numatoma remiantis duomenimis (standartizuotų testų, kontrolinių darbų rezultatais). Mokiniams, kurių skaitymo gebėjimai žemi, skiriama pakankamai laiko uždavinių tekstų analizei, jų vizualizacijai, užrašymui matematiniais simboliais.

115.2. Matematikos ugdymo procesas I g ir II g klasėse diferencijuojamas. Ugdant gabius matematikai vaikus naudojamasi nacionalinių olimpiadų, konkurso „Kengūra“ užduotimis (ir sprendimų rekomendacijomis) ir kitais šaltiniais. Mokiniai dalyvauja olimpiadose, konkursuose.

115.3. Mokymo procese naudojamasi informacinėmis komunikacinėmis technologijomis, skaitmeninėmis mokomosiomis priemonėmis matematiniam ugdymui (rengiant ir naudojant interaktyviąsias užduotis), EMA pratybomis.

116. **Informacinės technologijos**:

116.1. 18 informacinių technologijų bendrosios programos kurso pamokų pravedamos per pirmąjį pusmetį 7 klasėje. 8 klasėje 19 informacinių technologijų bendrosios programos kurso pamokų pravedamos per antrąjį pusmetį;

116.2. I gimnazijos klasės informacinių technologijų kursą sudaro privalomoji dalis, II gimnazijos klasės kursą – vienas iš pasirenkamųjų tinklalapių kūrimo pradmenų ar kompiuterinės leidybos pradmenų modulių. Modulį renkasi mokinys.

117. **Gamtamokslinis ugdymas**:

117.1. Siekiama kad per gamtos mokslų dalykų pamokas būtų mokomasi tiriant per fizikos, chemijos ir biologijos pamokas. Gamtamoksliniai tyrimai atliekami stebint, analizuojant, eksperimentuojant, modeliuojant ar vykdant kitas praktines veiklas. Skatinamas mokinių bendradarbiavimas ir komandinis darbas.

117.2. Atliekant gamtamokslinius tyrimus naudojamasi turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis.

117.3.Siekiama, kad eksperimentiniams ir praktiniams įgūdžiams ugdyti būtų skiriama ne mažiau kaip 30–40 procentų dalykui skirtų pamokų per mokslo metus.

117.4. Skatinama mokinius įsitraukti į gamtamokslius tyrimus, projektus, dalyvauti įvairiuose gamtamokslinio raštingumo konkursuose. Skatinami tiriamieji projektiniai darbai.

118. **Technologijos:**

118.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.

118.2. I gimnazijos klasės mokiniai I pusmetyje mokomi technologijų dalyko pagal privalomą 17 valandų integruoto technologijų kurso programą. Ne mažiau kaip 1/3 programos laiko skiriama pažintinėms ekskursijoms į pažangias gamybines įmones (Akmenės cemento gamykla, Mažeikių naftos perdirbimo įmonė, Meškuičių biokuro gamykla, Skaistgirio autoservisas, Skaistgirio medžio apdirbimo įmonė, Žagarės pieno perdirbimo cechas, kalvio M. Giedraičio dirbtuvės).

118.3. Po integruoto technologijų kurso mokiniai renkasi vieną iš technologijų programų: mitybą, tekstilę, konstrukcines medžiagas, elektronikos technologijas, gaminių dizaino ir technologijų. Mokiniai pasirinktas technologijų programas gali keisti II gimnazijos klasėje, pateikę motyvuotą prašymą.

119. **Socialinis ugdymas**:

119.1. Per socialinio ugdymo dalykų pamokas taikomi tiriamojo pobūdžio metodai, diskusijos, bendradarbiavimas, naudojamasi informacinėmis komunikacinėmis technologijos priemonėmis, ugdymas organizuojamos netradicinėse aplinkose: kultūros paveldo objektuose, muziejuose, natūralioje aplinkoje, naudojamos virtualiosios mokymosi aplinkos. Skatinami tiriamieji projektiniai darbai.

 119.2. Laisvės kovų istorijai mokyti skiriama ne mažiau kaip 18 pamokų, integruojant temas į istorijos ir pilietiškumo pagrindų pamokas.

119.3. Į istorijos, geografijos, pilietiškumo ugdymo pagrindų dalykų turinį integruojamos Lietuvos ir pasaulio realijos, nacionalinio saugumo ir gynybos pagrindų temos (nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai).

120. **Fizinis ugdymas:**

120.1. Mokiniams, besimokantiems 5, 6, 7 klasėje, privalomos 3 fizinio ugdymo pamokos per savaitę.

120.2. Visiems mokiniams siūloma rinktis fizinio aktyvumo būrelius (sporto, šokio, skautų). Būrelius lankančių mokinių apskaita vykdoma neformaliojo švietimo dienyne.

120.3. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą.

120.4. Parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą.

120.5. Specialiosios medicininės fizinio pajėgumo grupės mokinių pasiekimai fizinio ugdymo pratybose vertinami įrašu „įskaityta“ arba „neįskaityta“.

120.6. Parengiamosios medicininės fizinio pajėgumo grupės mokinių pasiekimai fizinio ugdymo pratybose iki 14 metų mokinio tėvų (globėjų, rūpintojų) pageidavimu, o nuo 14 iki 16 metų – jo paties pageidavimu gali būti vertinami pažymiu. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

120.7. Mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (stalo žaidimus, šaškes, šachmatus, veiklą bibliotekoje, konsultacijas, socialinę - pilietinę veiklą).

121. **Meninis ugdymas:**

121.1. Meninio ugdymo dalykus sudaro privalomieji dailės ir muzikos dalykai.

122. **Žmogaus sauga.** Žmogaus saugos ugdymas pagrindinio ugdymo programoje organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159. Žmogaus saugos ugdymo turinys išdėstomas 5, 7 ir I g klasėse.

123. Pagrindinio ugdymo programai įgyvendinti skiriamų pamokų skaičius klasėms per savaitę, kai ugdymo procesas organizuojamas grupinio mokymosi forma kasdieniu ar nuotoliniu mokymo proceso organizavimo būdu:

|  |  |
| --- | --- |
| Dalykų sritys, dalykai | Dalykų programoms įgyvendinti skiriamų savaitinių pamokų skaičius dalykui |
| 5 klasė | 6 klasė | 7 klasė | 8 klasė | 5–8 kla-sėse | I gimnazijosklasė | IIgimnazijosklasė | I-II gimnazijos klasės | 5–8 ir I, II gimnazijos klasės |
| Dorinis ugdymas: |  |  |  |  |  |  |  |  |  |
| Etika  | 1 | 1 | 1 | 1 | **4** | 1 | 1 | **2** | **6** |
| Tikyba |  |  |  |  |  |  |  |  |  |
| Kalbos: |  |  |  |  |  |  |  |  |  |
| Lietuvių kalba ir literatūra | 5 | 5 | 5 | 5 | **20** | 4 | 5 | **9** | **29** |
| Užsienio kalba (1-oji) | 3 | 3  | 3 | 3(3)  | **12(15)**  | 3 | 3 | **6** | **18 (21)** |
| Užsienio kalba (2-oji) | - | 2 | 2 | 2(2) | **6(8)** | 2 | 2 | **4** | **10(12)** |
| Matematika ir informacinės technologijos |  |  |  |  |  |  |  |  |  |
| Matematika | 4 | 4 | 4 | 4 | **16** | 3 | 4 | **7** | **23** |
| Informacinės technologijos | 1(1) | 1(1) | 0,5 | 0,5(0,5) | **3(5,5)** | 1(1) | 1(1) | **2(4)** | **5(9)** |
| Gamtamokslinis ugdymas: |  |  |  |  |  |  |  |  |  |
| Gamta ir žmogus | 2 | 2 | - | - | **4** | - | - | **-** | **4** |
| Biologija | - | - | 2 | 1 | **3** | 2 | 1 | **3** | **6** |
| Fizika | - | - | 1 | 2 | **3** | 2 | 2 | **4** | **7** |
| Chemija |  |  |  | 2 | **2** | 2 | 2 | **4** | **6** |
| Socialinis ugdymas: |  |  |  |  |  |  |  |  |  |
| Istorija | 2 | 2 | 2 | 2 | **8** | 2 | 2 | **4** | **12** |
| Pilietiškumo pagrindai |  |  |  |  |  |  | 2 | **2** | **2** |
| Socialinė-pilietinė veikla\*\* | 10\*\* | 10\*\* | 10\*\* | 10\*\* | 40\*\* | 10\*\* | 10\*\* | 20\*\* | 60\*\* |
| Geografija | - | 2 | 2 | 2 | **6** | 2 | 1 | **3** | **9** |
| Ekonomika ir verslumas | - | - | - | - | - | 1 | - | **1** | **1** |
| Meninis ugdymas: |  |  |  |  |  |  |  |  |  |
| Dailė | 1 | 1 | 1 | 1 | **4** | 1 | 1 | **2** | **6** |
| Muzika | 1 | 1 | 1 | 1 | **4** | 1 | 1 | **2** | **6** |
| Technologijos, kūno kultūra, žmogaus sauga |  |  |  |  |  |  |  |  |  |
| Technologijos | 2(2) | 2(2) | 2 | 1(1) | **7(12)** | 1(1) | 1(1) | **2(4)** | **9(16)** |
| Integruotas technologijų kursas |  |  |  |  |  | 0,5(0,5) |  | **0,5(1)** | **0,5(1)** |
| Fizinis ugdymas | 3 | 3 | 3 | 2 | **11** | 2 | 2 | **4** | **15** |
| Žmogaus sauga | 1 | - | 1 |  | **2** | 0,5 | - | **0,5** | **2,5** |
| Dalykų moduliai: |  |  |  |  |  |  |  |  |  |
| Lietuvių kalba | - | - | - | 0,5\* | **0,5\*** |  | 0,5\* | **0,5\*** | **1\*** |
| Matematika | - | - | - | 0,5**\*** | **0,5\*** | 1**\*** | 0,5\* | **1,5\*** | **2\*** |
| Rusų k. |  | 0,5**\***  |  |  | 0,5**\*** |  |  |  | 0,5**\*** |
| Pasirenkamieji dalykai: |  |  |  |  |  |  |  |  |  |
| Rusų kalba | 1**\***  | - | - | - | **1\***  | - | - | **-** | **1\*** |
| Matematika (diferencijavimas) |  |  |  |  |  | 1**\*** | 1**\*** | **2\*** | **2\*** |
| Lietuvių k. (diferencijavimas) |  |  |  |  |  | 1**\*** | 1**\*** | **2\*** | **2\*** |
| IDUKM |  |  |  |  |  |  |  |  |  |
| Geografija |  |  | 0,5\* |  | **0,5\*** |  |  |  | **0,5\*** |
| Gamta ir žmogus | 0,5**\*** | 0,5\* |  |  | **1\*** |  |  |  | **1\*** |
| Anglų kalba | 0,5**\*** | 0,5\* | 0,5\* |  | **1,5\*** |  |  |  | **1,5\*** |
| Pažintinė ir kultūrinė veikla | **Integruojama į ugdymo turinį** |
| Minimalus privalomas pamokų skaičius mokiniui per savaitę | 26 | 29 | 30,5 | 29,5 | **115** | 31 | 31 | **62** | **177** |
| Valandos skirtos mokinių ugdymosi poreikiams tenkinti(\*)  | 2 | 1,5 | 1 | 1 | **5,5** | 3 | 3 | **6** | **11,5** |
| Valandos dėl dalijimo į grupes | 3 | 3 | 0 | 6,5 | **12,5** | 2,5 | 2 | **4,5** | **17** |
| Skiriamas pamokų skaičius mokiniui | 27,5 | 30 | 31 | 30,5 | **119** | 32 | 32 | **64** | **183** |
| Neformalusis vaikų švietimas | 2 | 1 | 1 | 2 | **6** | 2 | 1 | **3** | **9** |
| Skiriama ugdymo valandų klasei | 33 | 34,5 | 32,5 | 39,0 | **139** | 38,5 | 37 | **75,5** | **214,5** |

\*valandos skirtos mokinių ugdymosi poreikiams tenkinti

\*\* valandų (pamokų) skaičius per metus

**IV SKYRIUS**

**VIDURINIO UGDYMO PROGRAMOS VYKDYMAS**

**PIRMASIS SKIRSNIS**

**VIDURINIO UGDYMO PROGRAMOS VYKDYMO BENDROSIOS NUOSTATOS**

124. Gimnazija, vykdydama vidurinio ugdymo programą, vadovaujasi Vidurinio ugdymo bendrosiomis programomis, Ugdymo programų aprašu, Mokymosi formų ir mokymo organizavimo tvarkos aprašu, Geros mokyklos koncepcija, Bendraisiais ugdymo planais, atsižvelgiama į Mokymosi krypčių pasirinkimo galimybių didinimo 14–19 metų mokiniams modelio aprašą.

125. Vidurinio ugdymo programos trukmė – dveji mokslo metai. Vidurinio ugdymo programos turinį sudaro:

125.1. privaloma dalis: privalomi mokytis dalykai ir privalomai pasirenkami dalykai ir (ar) moduliai;

125.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai.

126. Karjeros specialistė mokiniams, besimokantiems pagal pagrindinio ugdymo programos antrąją dalį, ir jų tėvams (globėjams, rūpintojams) pateikia informaciją raštu (lankstinukai, informacija mokyklos stenduose) arba žodžiu (individualūs pokalbiai, pranešimai susirinkimuose) apie gimnazijos teikiamas ugdymo turinio pasirinkimo galimybes ir padeda mokiniams susidaryti individualius ugdymo planus dvejiems metams. Mokinys, vadovaudamasis Ugdymo programų aprašu, mokyklos pasiūlymais ir atsižvelgdamas į tolesnius mokymosi planus, priima sprendimą, kokius dalykus ar modulius renkasi mokytis pagal vidurinio ugdymo programą, apsisprendžia dėl vieno brandos darbo rengimo ir kartu su mokytojais, padedant ir tėvams (globėjams), pasirengia individualų ugdymo planą.

127. Mokinys per dvejus metus turi mokytis ne mažiau kaip 8 skirtingų dalykų. Pasirenkamieji dalyko moduliai nėra skaičiuojami kaip atskiri dalykai. Nebaigus dalyko programos kurso, laikoma, kad to dalyko mokinys nesimokė.

128. Mokiniui, kuris mokosi pagal vidurinio ugdymo programą, minimalus privalomas pamokų skaičius – 28 savaitinės pamokos. Mokiniui, kuris mokosi pagal vidurinio ugdymo programą ir kartu pagal pirminio profesinio mokymo programos modulį (modulius), minimalus privalomų pamokų skaičius III–IV gimnazijos klasėje – 26 pamokos per savaitę.

129. Į gamtos mokslų dalykų turinį, klasės auklėtojo veiklą integruojama Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159.

130. Keisti dalyką ar dalyko programos kursą mokinys gali, atsiskaitęs (išlaikęs įskaitą) iš naujai pasirinkto dalyko programos ar dalyko programos kurso skirtumo. Mokiniai mokyklos direktoriui turi pateikti motyvuotą prašymą. Direktorius, atsižvelgdamas į prašymo motyvus, išklausęs dalyko mokytojų nuomonę apie mokinių gebėjimus mokytis pagal kito dalyko arba aukštesnio kurso programą, rašo įsakymą dėl leidimo keisti individualų ugdymo planą, nurodydamas dalyką ar programos kursą, kurio įskaita bus vykdoma, įskaitos datą, įskaitos komisijos sudėtį. Dalykų mokytojai, susipažinę su įsakymu, per tris dienas parengia dalyko programų skirtumų likvidavimo programą ir ją pateikia direktoriui patvirtinti. Mokiniai, susipažinę su programa, įskaitai ruošiasi savarankiškai. Minimalus laikas pasiruošimui – 2 savaitės. Mokinių pasiekimai laikant įskaitą vertinami 10 balų sistemoje. Patenkinami įvertinimai 4-10 balų. Neišlaikiusiems įskaitos mokiniams sudaromos sąlygos vieną kartą įskaitą perlaikyti. Jei įskaita išlaikoma pusmečio ar mokslo metų pabaigoje, įvertinimas, prie kurio pažymimas kursas raidėmis B (bendrasis) arba A (išplėstinis) (užsienio kalbų kursai žymimi raidėmis A2, B1, B2) , įrašomas elektroniniame dienyne tam skirtame stulpelyje. Mokiniui, kuris mokysis pagal dalyko programos bendrąjį kursą (užsienio kalbos žemesnio lygio kursą) ir kurį tenkina turimas išplėstinio kurso (užsienio kalbos aukštesnio lygio kurso) įvertinimas, laikyti įskaitos nereikia.

131. Pagal vidurinio ugdymo programą siekiant diferencijuoti ugdymą sudaromos laikinosios grupės:

131.1. iš mokinių, pasirinkusių tą patį dalyką (kai programos nediferencijuojamos kursais), pasirenkamąjį dalyką arba modulį;

131.2. mokiniams, pasirinkusiems tą patį dalyko kursą.

132. Gimnazijos tarybos sprendimu, laikinosios grupės dydis – 5 mokiniai.

133. Nesant galimybių sudaryti laikinosios grupės, mokiniai mokosi savarankiškai pagal Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašą. Į mokinio savarankiško mokymosi krūvį įskaitomas dalyko kursui skirtas pamokų skaičius.

134. Mokinio, kuris mokosi savarankiškai ar nuotoliniu mokymo proceso organizavimo būdu pavienio mokymosi forma, konsultacijoms skiriama iki 15 procentų Bendruosiuose ugdymo planuose nustatyto savaitinių ir (ar)metinių pamokų skaičiaus.

135. Mokiniui, atvykusiam iš kitos mokyklos, mokykla užtikrina galimybes įgyvendinti savo individualų ugdymo planą arba, nesant tam sąlygų, pasiūlo keisti pasirinktus dalykus ar modulius.

136. Specialiosios medicininės fizinio pajėgumo grupės mokinių kūno kultūros ugdymas organizuojamas, vadovaujantis Ugdymo plano 120.2, 120.4 papunkčiais.

137. Siekiant mokomųjų dalykų teorinės ir praktinės dermės, III g klasės mokiniai, nepasirinkę brandos darbo, privalo parašyti individualų arba grupinį metinį projektinį (mokslinį arba kūrybinį) darbą. Rašant projektinį darbą vadovaujamasi Joniškio r. Skaistgirio gimnazijos mokinių metinių projektinių darbų vykdymo tvarkos aprašu, patvirtinti gimnazijos direktoriaus 2016 m. gruodžio 5 d. įsakymu Nr. V-61.

138. III gimnazijos klasės mokinys, pasirinkęs brandos darbą, vadovaujasi Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-893 (Lietuvos Respublikos švietimo ir mokslo ministro 2018 m. rugpjūčio 30 d. įsakymo Nr. V-716 redakcija) patvirtinta Brandos darbo programa.

139. Vidurinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamų pamokų skaičius per savaitę ir per dvejus metus:

|  |  |  |  |
| --- | --- | --- | --- |
| Dalykai | Minimalus pamokų skaičius privalomam turiniui per savaitę | Bendrasis kursas | Išplėstinis kursas |
| Dorinis ugdymas: | 2 |  |  |
| Tikyba |  | 2 | - |
| Etika |  | 2 | - |
| Kalbos |  |  |  |
| Lietuvių kalba ir literatūra | 8 | 8 | 10 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų) | 6 | 6 | 6 |
| Užsienio kalba (rusų) | 6 | 6 | 6 |
| Socialinis ugdymas | 4 |  |  |
| Istorija  |  | 4 | 6 |
| Geografija |  | 4 | 6 |
| Matematika | 6 | 6 | 9 |
| Informacinės technologijos (...) |  | 2 | 4 |
| Gamtamokslinis ugdymas | 4 |  |  |
| Biologija |  | 4 | 6 |
| Fizika  |  | 4 | 7 |
| Chemija |  | 4 | 6 |
| Meninis ugdymas ir technologijos | 4 |  |  |
| Dailė |  | 4 | 6 |
| Muzika |  | 4 | 6 |
| Teatras |  | 4 | 6 |
| Šokis |  | 4 | 6 |
| Technologijos (kryptys)  |  |  |  |
| Statyba ir medžio apdirbimas |  | 4 | 6 |
| Taikomasis menas, amatai ir dizainas |  | 4 | 6 |
| Fizinis ugdymas | 4 |  |  |
| Fizinis ugdymas |  | 4 | 8 |
| Pasirinkta sporto šaka |  | 4 |  |
| Žmogaus sauga\*\* | 0,5 | 0,5 | 0,5 |
| Pasirenkamieji dalykai, dalykų moduliai, projektinė veikla  |  |  |  |
| Brandos darbas | 0,5 |  |
| Mokinio pasirinktas mokymo turinys |  | Iki 26 | Iki 26 |
| Minimalus mokinio privalomų pamokų skaičius per savaitę  | 28 pamokos per savaitę |
| Neformalusis švietimas | 6 valandos per savaitę klasei dvejiems metams |
| Mokinio ugdymo poreikiams tenkinti  | 24 valandos per savaitę dvejiems metams |

Pastabos: \*\*integruojama į ugdymo turinį.

140. Klasėms skiriamų pamokų skaičius per savaitę vidurinio ugdymo programai įgyvendinti Skaistgirio gimnazijoje 2020-2021 m. m., kai ugdymo procesas organizuojamas grupinio mokymosi forma kasdieniu ar nuotoliniu mokymo proceso organizavimo būdu:

|  |  |
| --- | --- |
| **Dalykai** | **Klasei skiriamų pamokų skaičius per****savaitę vidurinio ugdymo programai įgyvendinti** |
|  **2020-2021 m. m.** **(III g klasė)** | **2020-2021 m. m.****(IV g klasė)** |
| Dorinis ugdymas: |  |  |
| Etika | 1 | 1 |
| Tikyba |  |  |
| Kalbos: |  |  |
| Lietuvių kalba ir literatūra |  5 |  5 |
| Užsienio kalba (anglų) | 3B1/B2 | 3B1/B2 |
| Užsienio kalba (rusų) | Sav.m. |  |
| Socialinis ugdymas: |  |  |
| Istorija | 3 | 3 |
| Geografija | 3 | 3 |
| Matematika | 7 (4A+3B) | 5 (A+B) |
| Informacinės technologijos | Sav. m. | Sav.m. |
| Gamtamokslinis ugdymas: |  |  |
| Biologija | 3 |  3 |
| Fizika | Sav.m. | 4 |
| Chemija | Sav. m. | Sav. m. |

|  |  |  |
| --- | --- | --- |
| Menai: |  |  |
| Dailė |   |   |
| Muzika | 2 | 2 |
| Šokis |  | 2 |
| Teatras | 2 |  |
| Technologijos: |  |  |
| Statyba ir medžio apdirbimas | Sav. m. | Sav. m. |
| Taikomasis menas, amatai ir dizainas | 2 |  |
| Fizinis ugdymas: |  |  |
| Fizinis ugdymas | 2 | 2 |
| Tinklinis |  |  2  |
| Atletinė gimnastika |  |   |
| Stalo tenisas |  |  |
| Pasirenkamieji dalykai: |  |  |
| Ekonomika ir verslumas |  1 | 1 |
| Braižyba | Sav. m. |  |
| Filosofija | 1 | 1 |
| Šalies saugumas ir krašto gynyba | 1 |  |
| Dalykų moduliai: |  |  |
| Lietuvių k. Kūrybinis rašymas | 1 | 1 |
| Lietuvių k. Probleminiai lietuvių k. rašybos ir skyrybos aspektaiassaspektai | 1 | 1 |
| Matematika. Lygčių ir funkcijų praktinis pritaikymas |   |  |
| Matematika. Uždavinių sprendimo praktikumas |  1 |  |
| Matematika. Pasirengimas VBE |  | 1 |
| Anglų k. Kalbėjimo ir rašymo įgūdžių tobulinimas | 1 | 1 |
| Neformalusis švietimas | 3 | 3 |
| Brandos darbas |  |  |
| Iš viso valandų: | **43** |  **44** |

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

141. Gimnazija, bendradarbiaudama su Joniškio pedagoginės psichologinės tarnybos specialistais, pasitelkdama gimnazijos pagalbos mokiniui specialistus, sudaro sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą ir būtiną švietimo pagalbą.

142. Gimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymu Nr. V-1129 ir atsižvelgia į:

142.1. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli);

142.2. mokymosi formą ir mokymo proceso organizavimo būdą;

142.3. mokyklos ir tėvų (globėjų) įsipareigojimus;

142.4. mokyklos galimybes (specialistų komanda, mokymo(si) aplinka, mokymo ir švietimo pagalbos lėšos).

143. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys, parenkamos mokymosi organizavimo formos (pamoka, projektinė veikla ar pan.), pritaikomos ugdymosi erdvės, parenkamos ugdymui skirtos mokymo priemonės.

144. Bendrojo ugdymo dalykų programas mokiniui, turinčiam specialiųjų ugdymosi poreikių, pritaiko mokytojas, atsižvelgdamas į mokinio gebėjimus ir galias, bei specialiojo pedagogo rekomendacijas. Taip pat mokytoją gali konsultuoti Joniškio rajono pedagoginės psichologinės tarnybos specialistai.

 145. Per mokslo metus Vaiko gerovės komisijai ar Pedagoginei psichologinei tarnybai įvertinus ir rekomendavus, gimnazija gali skirti valandas (pamokas) individualiai pagalbai.

 146. Gimnazija išlaiko mokiniui Bendruosiuose ugdymo planuose nurodytą minimalų pamokų skaičių ugdymo programoms įgyvendinti.

 147. Gimnazija gali keisti pratybų ir individualiai pagalbai skiriamų valandų (pamokų) skaičių per mokslo metus, atsižvelgusi į mokinio reikmes, švietimo pagalbos specialistų, Vaiko gerovės komisijos ar Pedagoginės psichologinės tarnybos rekomendacijas.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

148. Individualus ugdymo planas rengiamas:

148.1. mokiniui, turinčiam vidutinių, didelių, labai didelių specialiųjų ugdymosi poreikių ir besimokančiam bendrosios paskirties klasėje, kuriam mokymosi pagalbą teikia gimnazijos pagalbos mokiniui specialistai;

148.2. Vaiko gerovės komisijos ar Pedagoginės psichologinės tarnybos siūlymu, tėvų (globėjų, rūpintojų) pritarimu mokiniui, kuris mokosi pagal pradinio, pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Ugdymo plano 93, 123 punktuose nustatytų dalykų programoms įgyvendinti pamokų skaičiumi, kuris gali būti koreguojamas iki 25 procentų:

148.2.1. keičiamas (mažinamas, didinamas) dalykams skirtų pamokų skaičius;

148.2.2. planuojamos specialiosios pamokos;

148.2.3. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

148.2.4. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 1–4, 5–10 klasėse skiriama ne mažiau kaip 18 pamokų per metus;

148.2.5. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 1–4, 5–10 klasėse skiriama iki 37 pamokų ir daugiau per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų spragoms šalinti.

149. Mokyklos vaiko gerovės komisijai priėmus sprendimą dėl specialiųjų ugdymosi poreikių turinčių mokinių ugdymo(si) ir švietimo pagalbos teikimo, specialiųjų poreikių mokiniui sudaromas individualus pagalbos planas, kuris yra individualaus ugdymo plano sudėtinė dalis, paskiriamas pagalbos plano įgyvendinimą koordinuojantis asmuo. Koordinuojantis asmuo kartu su vaiku, jo tėvais (globėjais, rūpintojais) numato tarpinius ugdymosi ir pagalbos tikslus, suplanuoja jų įgyvendinimą, periodiškai aptaria pasiektus rezultatus.

150. Integruotai besimokantiems mokiniams visi ugdymo plano keitimai, susiję su atleidimu nuo dalykų mokymosi, įforminami direktoriaus įsakymu.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMOSI PASIEKIMŲ IR PAŽANGOS VERTINIMAS**

151. Mokinio, kuriam rekomenduota mokytis pagal specialiųjų poreikių mokiniui pritaikytą bendrąją programą, mokymosi pažanga ir pasiekimai vertinami pagal Bendrosiose programose numatytus pasiekimus ir vadovaujantis Ugdymo plano dalies „Mokinių pažangos ir pasiekimų vertinimas“ nuostatomis.

152. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su bendrosiose programose numatytais pasiekimų lygiais.

153. Mokinio, kuris mokosi pagal pagrindinio ugdymo individualizuotą programą, mokymosi pasiekimai vertinami 10 balų sistemoje (išskyrus dorinio ugdymo, žmogaus saugos dalykų, kurių pasiekimai vertinami „įskaityta“, „neįskaityta“), atsižvelgiant į mokinio daromą pažangą. Vertinimo periodiškumas nustatomas „Mokinių pažangos ir pasiekimų vertinimo ir įsivertinimo tvarkos apraše“.

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

154. Specialioji pedagoginė, psichologinė, socialinė pedagoginė ir specialioji pagalbą mokiniui teikiama vadovaujantis teisės aktais:

154.1. Specialioji pedagoginė pagalba teikiama, vadovaujantis Specialiosios pedagoginės pagalbos teikimo asmenims iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymu Nr. V-1132.

154.2. Specialioji pagalba teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymu Nr. V-1130.

154.3. Socialinė pedagoginė pagalba teikiama vadovaujantis Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvis Respublikos švietimo, mokslo ir sporto ministro 2020 m. rugpjūčio 3 d. įsakymu Nr. V-1134.

154.4. Psichologinė pagalba teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymu Nr. V-1133.

155. Mokiniams, kurie mokosi kasdieniu mokymo proceso organizavimo būdu, specialioji pedagoginė pagalba, specialioji pagalba, socialinė pedagoginė pagalba (išskyrus prevencinę veiklą) ir psichologinė pagalba (išskyrus psichologinį įvertinimą ir psichologinių problemų prevenciją) teikiama tiesioginiu būdu, o besimokantiems nuotoliniu mokymo proceso organizavimo būdu – nuotoliniu ir (arba) tiesioginiu būdu (išskyrus minėtas išimtis). Ypatingų aplinkybių laikotarpiu Pagalba teikiama nuotoliniu (išskyrus minėtas išimtis) ir (arba) tiesioginiu būdu, atsižvelgiant į ypatingų aplinkybių pobūdį.

156. Gimnazijoje pagalbą specialiųjų poreikių mokiniams teikia specialusis pedagogas, logopedas, socialinis pedagogas, psichologas, mokytojo padėjėjas.

**PENKTASIS SKIRSNIS**

**MOKINIŲ, TURINČIŲ ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS**

157. Mokiniai, turintys įvairiapusių raidos sutrikimų, ugdomi bendroje klasėje, skiriant mokytojo padėjėją.

158. Mokykla, organizuodama mokinių, turinčių įvairiapusių raidos sutrikimų, ugdymą:

158.1. parengia individualų pagalbos vaikui planą, kuriame numato mokinio tolesnio mokymosi perspektyvą ir socialinio elgesio pasiekimus, numato švietimo pagalbos teikimo formas ir būdus, elgesio prevencijos ir intervencijos būdus, socialinių įgūdžių ugdymo veiklas. Periodiškai (ne rečiau kaip kartą per mėnesį) arba užfiksavusi mokinio pažangą, ar nustačiusi, kad ugdymo procese pažanga nedaroma, peržiūri ir koreguoja individualų pagalbos vaikui planą;

158.2. paskiria pagalbos vaikui plano įgyvendinimą koordinuojantį asmenį, kuris kartu su vaiku, jo tėvais (globėjais, rūpintojais) numato siekiamus tikslus, suplanuoja jų įgyvendinimo žingsnius, atsakomybes ir periodiškus susitikimus teikiamos pagalbos rezultatams aptarti;

158.3. pritaiko mokiniui nuolatinę mokymosi vietą. Nusiraminimui specialiojo pedagogo kabinete naudojama sienelė/širma.

**VI SKYRIUS**

**NEFORMALIOJO VAIKŲ ŠVIETIMO VALANDŲ PASKIRSTYMAS**

|  |  |  |  |  |
| --- | --- | --- | --- | --- |
| Eil.nr. | Būrelio vadovo vardas, pavardė | Būrelio pavadinimas | Klasė (-ės) | Val. sk. |
| I–IV KLASIŲ KONCENTRAS |  |
| 1. | A. Petkauskas | Jaunučių šokių grupė | 1 | 1 |
| 3-4 | 1 |
| 2. | R. Kralikauskienė | Keramika | 1-2 | 1 |
| 3-4 | 1 |
| 3. | S. Bilius | Futbolo būrelis | 1-2 | 1 |
|  |  |  | 3-4 | 1 |
| Iš viso 1–4 klasių koncentre: |  | **6** |
| V–VIII KLASIŲ KONCENTRAS |  |
| 4.  | A. Petkauskas | Merginų šokių grupė | 5 | 1 |
| 8 | 1 |
| 5. | S. Bilius | Tinklinis | 8 | 1 |
| 6. | R. Sruogius | Robotikos būrelis | 5-6 | 1 |
| 7-8 | 1 |
| 7. | A. Lapienė | Mažasis teatras | 6-7 | 1 |
| Iš viso 5–8 klasių koncentre |  | **6** |
| I–II GIMNAZIJOS KLASIŲ KONCENTRAS |  |
| 8. | S. Bilius | Atletinė gimnastika | I g – II g | 1 |
| 9. | R. Kralikauskienė | Deko studija | I g – II g | 1 |
| 10. | R. Sruogius | Robotikos būrelis | I g – II g | 1 |
| Iš viso I–II g klasių koncentre |  | **3** |
| III–IV GIMNAZIJOS KLASIŲ KONCENTRAS |  |
| 11. | K. Jomantienė | Vokiečių kalbos pradžiamokslis | III g – IV g | 3 |
| 12. | S. Bilius | Bokso būrelis | III g – IV g | 2 |
| 13. | R. Eidukienė | Gitaristų klubas | III g – IV g | 1 |
|  Iš viso III–IV gimnazijos klasių koncentre |  | **6** |
| Iš viso 1–8, I–IV gimnazijos klasių koncentruose  |  | **21** |

SUDERINTA

Joniškio r. Skaistgirio gimnazijos

taryboje 2020-08-27, Protokolo Nr. GT-2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Joniškio r. Skaistgirio gimnazijos

 2020-2021 m. m. Ugdymo plano

 1 priedas

**UGDYMO PROCESO ORGANIZAVIMO GAIRĖS NUOTOLINIAM MOKYMO**

**PROCESUI ORGANIZUOTI**

Priėmus sprendimą gimnazijoje ugdymo procesą organizuoti nuotoliniu mokymo proceso organizavimo būdu:

1. Vadovaujamasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.
2. Įvertinamos mokinių galimybės dalyvauti ugdymo procese nuotoliniu mokymo būdu ir pagal galimybes mokiniai aprūpinami priemonėmis (kompiuteriais, planšetėmis, ausinėmis).
3. Pertvarkomas ir pritaikomas pamokų tvarkaraštis nuotoliniam mokymui. Nuotolinio ugdymo tvarkaraštyje numatomos sinchroniniam ir asinchroniniam ugdymui skiriamos pamokos.
4. Mokytojai, ikimokyklinio ir priešmokyklinio ugdymo pedagogai, pagalbos mokiniui specialistai pritaiko pamokos struktūrą sinchroniniam ir asinchroniniam ugdymui, atsižvelgdami į mokinių amžių, mokomojo dalyko programos ypatumus.
5. Nuotolinis mokymas vykdomas Microsoft 365 Teams platformoje. Pasitelkiamos Tamo dienyno, EDUKA, EMA skaitmeninės aplinkos.
6. Pagalbos mokiniui specialistai (logopedas, specialusis pedagogas, socialinis pedagogas) teikia individualią pagalbą specialiųjų poreikių mokiniams nuotoliniu būdu. Psichologas stebi mokinių emocinę sveikatą, esant poreikiui, teikia individualias konsultacijas.
7. Įgyvendinant ugdymo programas, ne mažiau kaip 50 procentų ugdymo procesui numatyto laiko (per savaitę) skiriama sinchroniniam ugdymui, ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – ne ilgesnė kaip 2 val.
8. Mokytojas TAMO dienyne iki pirmadienio 8.00 val. mokiniams pateikia mokomojo dalyko savaitės veiklos planą. Savaitės veiklos plane skelbiamas tikslas, uždaviniai, užduotys ir atsiskaitymo terminai, mokymosi šaltiniai bei kitos mokytojo nuožiūra reikalingos instrukcijos. Pagal patvirtintą nuotolinio ugdymo tvarkaraštį (nurodytu laiku) jungiasi prie nuotolinio mokymosi aplinkos, veda sinchronines pamokas, teikia mokiniams tiesiogines konsultacijas. Konsultuoja ir el. paštu, telefonu ar kitomis nuotolinio bendravimo priemonėmis.
9. Tėvai/ globėjai informuojami per TAMO dienyną. Į TAMO dienyną mokytojas nuolatos ir laiku įrašo įvertinimus, komentarus.
10. Esant ypatingoms aplinkybėms, dėl kurių ugdymas organizuojamas nuotoliniu būdu, gimnazijos direktorė ir direktorės pavaduotoja ugdymui informuoja bendruomenę ugdymo proceso organizavimo, švietimo pagalbos teikimo, kitais aktualiais bendruomenei klausimais. Informacija skelbiama mokyklos tinklalapyje bei TAMO dienyne.
11. Atsiradus aplinkybėms, dėl kurių ugdymo procesą būtina organizuoti nuotoliniu mokymo proceso organizavimo būdu, prie nuotolinio mokymo pereinama per 2 dienas. Pasibaigus ypatingoms aplinkybėms, prie įprasto ugdymo organizavimo grįžtama per 2 dienas.

\_\_\_\_\_\_\_\_\_\_\_\_\_\_\_\_\_\_\_